**Arvoisat veteraanijärjestöjen edustajat**

Tervetuloa Imatran kaupungin vanhusneuvoston kokoukseen

 **28.2.2018 kello 15.00**

 Imatran kaupungintalo, kokoustila Vallinkoski, h 138.

Kokouksen esityslistalla on kaksi veteraaneja koskevaa asiaa:

1. **Ajantasaista tietoa veteraanipalveluista**

Eksoten palveluohjaaja Sanna Nurmiainen tulee kokoukseen kertomaan Eksoten järjestämistä veteraanipalveluista.

1. **Kansallisen Veteraanipäivän 27.4.2018 vietto Imatralla**

Tänä vuonna järjestettävä Kansallinen veteraanipäivä on järjestyksessään 32. Veteraanipäivän viettoon Kuntaliitto antaa yleensä suosituksensa, mutta vielä tuota suositusta ei ole julkaistu tämän vuoden osalta. Viime vuonna Suomi 100-juhlavuotena kuitenkin jo annettiin ohjeistusta juhlinnan luonteesta ja sen siirtämisestä jatkossa enemmän eri kansalaisryhmät huomioivaksi kansanjuhlaksi – kuitenkaan unohtamatta juhlan perimmäistä tarkoitusta.

Yleisesti nuorisolta on toivottu veteraanien tervehtimistä heidän kotonaan, laitoksissa ja palvelutaloissa. Joillakin paikkakunnilla nuoret osallistuvat myös lipunnosto- ja seppeleenlaskutilaisuuksiin asettamalla kynttilän tai ruusun sankarivainajien haudoille. Teema-aiheiset oppitunnit kouluissa ja ammatillisissa oppilaitoksissa voisivat olla yksi tapa kunnioittaa veteraanipäivän henkeä. Äidinkielentunneilla veteraaniaiheiset ainekirjoitukset antavat myös mahdollisuuden osallistua koulutyön puitteissa veteraanipäivään. Monissa kouluissa on myös toivottu veteraanien vierailuja ja yhteisten keskustelutilaisuuksien järjestämistä oppilaiden kanssa koulupäivän aikana. Puolustusvoimat järjestävät omalta osaltaan maanpuolustushenkeä ja –tahtoa syventäviä tilaisuuksia , missä veteraanien perintöä siirretään nuoremmille polville.

Nyt on aika kokoontua ja pohtia veteraanipäivän jatkoa ja toiminnan kohdentamista suoraan veteraaneille. Imatran veteraanipäivän juhlintaan ovat oleellisesti kuuluneet - ja tulevat varmasti kuulumaan jatkossakin - seppelten lasku ja Immolan erikoisrajajääkärikomppanian kunniapartiot sankarivainajien haudoilla.

Veteraanipäivän juhlinnan suhteen Imatran eri veteraanijärjestöt ovat tärkeässä roolissa perinteitä mahdollisesti uudistettaessa ja kaikkien mielipiteet ja näkemykset ovat tärkeitä.  Vanhusneuvoston kokoontuminen 28.2. tarjoaa mainion tilaisuuden tavata eri järjestöjen edustajia ja keskustella tästä tärkeästä aiheesta.

Sari Saarinen, tapahtuma-asiantuntija, sari.saarinen@imatra.fi, p. 020 617 2213

 **IMATRAN KAUPUNKI**

 Vanhusneuvosto

 Sirkku Sarlomo, vanhusneuvoston sihteeri

JAKELU

Imatran Sotaveteraanit ry:

erkki.aune.nieminen@gmail.com

Imatran reserviupseerikerho ry:

imatranreserviupseerikerho@gmail.com

jyrki.pihlman@gmail.com

Vapaussodan Imatran Seudun Perinneyhdistys, Etelä-Karjalan osasto:

jorma.ignatius@iki.fi

Imatran reserviläiset ry:

puheenjohtaja@imatranreservilaiset.net

johtokunta@imatranreservilaiset.net

ahti.luukkunen@leipomotoivonen.fi

Imatran Seudun Sotaorvot ja Kaatuneiden Omaiset ry:

matti.tuomisto2@gmail.com

Imatran Rintamaveteraanit ry:

maili.hanski@gmail.com

Imatran sotainvalidit ry:

k.karstinen@gmail.com

Vanhusneuvoston jäsenet ja varajäsenet